**Národná rada Slovenskej republiky**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

N á v r h

**ZÁKON**

**z ......... 2025,**

**ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 543/2002 Z. z. o ochrane prírody a krajiny v znení zákona č. 525/2003 Z. z., zákona č. 205/2004 Z. z., zákona č. 364/2004 Z. z., zákona č. 587/2004 Z. z., zákona č. 15/2005 Z. z., zákona č. 479/2005 Z. z., zákona č. 24/2006 Z. z., zákona č. 359/2007 Z. z., zákona č. 454/2007 Z. z., zákona č. 515/2008 Z. z., zákona č. 117/2010 Z. z., zákona č. 145/2010 Z. z., zákona č. 408/2011 Z. z., zákona č. 180/2013 Z. z., zákona č. 207/2013 Z. z., zákona č. 311/2013 Z. z., zákona č. 506/2013 Z. z., zákona č. 35/2014 Z. z., zákona č. 198/2014 Z. z., zákona č. 314/2014 Z. z., zákona č. 324/2014 Z. z., zákona č. 91/2016 Z. z., zákona č. 125/2016 Z. z., zákona č. 240/2017 Z. z., zákona č. 177/2018 Z. z., zákona č. 284/2018 Z. z., zákona č. 310/2018 Z. z., zákona č. 150/2019 Z. z., zákona č. 221/2019 Z. z., zákona č. 356/2019 Z. z., zákona č. 460/2019 Z. z., zákona č. 74/2020 Z. z., zákona č. 6/2022 Z. z., zákona č. 377/2022 Z. z., zákona č. 272/2023 Z. z., zákona č. 127/2024 Z. z., zákona č. 202/2024 Z. z., zákona č. 350/2024 Z. z. a zákona č. 335/2024 Z. z. sa mení a dopĺňa takto:

1. V § 13 sa odsek 1 dopĺňa písmenom c), ktoré znie:

„c) vykonávať hospodársku činnosť na pozemkoch bez preukázania právneho dôvodu na ich užívanie a predchádzajúceho písomného súhlasu vlastníka alebo správcu pozemku, na ktorom sa má táto činnosť vykonávať.“.

1. V § 13 ods. 2 písm. e) sa vypúšťajú slová „pasenie, napájanie, preháňanie a nocovanie hospodárskych zvierat48) na voľných ležoviskách, ako aj ich ustajnenie mimo stavieb alebo zariadení pri veľkosti stáda nad tridsať dobytčích jednotiek,49)“ a slová „ich ochranu“ sa nahrádzajú slovami „ochranu hospodárskych zvierat48) za hranicami zastavaného územia obce“.
2. V § 13 ods. 2 písm. k) sa za slovo „mimo“ vkladajú slová „uzavretých stavieb54) a“.
3. V § 13 ods. 2 písm. n) sa nad slovom „stavieb“ vypúšťa odkaz „54)“.
4. V § 14 ods. 1 písm. e) sa na konci pripájajú tieto slová: „mimo uzavretých stavieb“.
5. V § 14 ods. 1 písmeno h) znie:

„h) zbierať huby alebo rastliny vrátane ich plodov s výnimkou vlastníkov, správcov a nájomcov pozemkov.“

1. V § 14 sa odsek 1 dopĺňa písmenom m), ktoré znie:

„m) vykonávať hospodársku činnosť na pozemkoch bez preukázania právneho dôvodu na ich užívanie a predchádzajúceho písomného súhlasu vlastníka alebo správcu pozemku, na ktorom sa má táto činnosť vykonávať.“.

1. § 14 sa dopĺňa odsekom 9, ktorý znie:

„(9) Ten, kto chce na území, na ktorom platí tretí stupeň ochrany, pásť, napájať, preháňať alebo nocovať hospodárske zvieratá na voľných ležoviskách alebo ich ustajniť mimo stavieb alebo zariadení pri veľkosti stáda nad tridsať dobytčích jednotiek,49) je povinný túto skutočnosť pred uskutočnením činnosti písomne oznámiť orgánu ochrany prírody. Orgán ochrany prírody v lehote 15 pracovných dní od doručenia tohto oznámenia môže stanoviskom túto činnosť obmedziť, zakázať alebo určiť podmienky jej vykonania, ak to vyžaduje záujem ochrany prírody a krajiny. Ak orgán ochrany prírody v ustanovenej lehote stanovisko nevydá, považuje sa za súhlasné.“.

1. V § 15 ods. 2 sa vypúšťajú písmená b) a d). Doterajšie písmeno c) sa označuje ako písmeno b).
2. § 15 sa dopĺňa odsekom 5, ktorý znie:

„(5) Na pasenie, napájanie, preháňanie a nocovanie hospodárskych zvierat na voľných ležoviskách a ich ustajnenie mimo stavieb alebo zariadení pri veľkosti stáda nad tridsať dobytčích jednotiek na území, na ktorom platí štvrtý stupeň ochrany, sa vzťahuje ustanovenie § 14 ods. 9 rovnako.“.

1. V § 19 ods. 2 prvej vete sa slovo „najmenej“ nahrádza slovom „spravidla“.
2. V § 27 ods. 3 sa na konci pripájajú vety: „Po prerokovaní s dotknutými vlastníkmi si ministerstvo alebo ním poverený okresný úrad v sídle kraja vyžiada písomný súhlas so zriadením územia európskeho významu od známych vlastníkov dotknutých pozemkov; v prípade ak sa jedná o spoločnú nehnuteľnosť64ab), o udelení písomného súhlasu so zriadením územia európskeho významu rozhoduje zhromaždenie nadpolovičnou väčšinou hlasov počítanou podľa veľkosti spoluvlastníckych podielov všetkých spoluvlastníkov takejto spoločnej nehnuteľnosti.“.

Poznámka pod čiarou k odkazu 64ab) znie:

„64ab) Zákon č. 97/2013 Z.z. o pozemkových spoločenstvách“.

1. V § 29 ods. 2 sa slová „odseku 1 písm. a), d) až g)“ nahrádzajú slovami „odseku 1 písm. a), b), d) až g)“.
2. V § 40 ods. 1 prvá veta znie: „Zákaz činnosti vo vzťahu k chráneným druhom, vybraným druhom rastlín a vybraným druhom živočíchov (§ 34 až 38) neplatí, ak orgán ochrany prírody, ktorý je príslušný na povolenie výnimky, vopred písomne určí, že činnosť, ktorú vykonáva alebo obstaráva organizácia ochrany prírody, je potrebná na zabezpečenie starostlivosti o chránené druhy, vybrané druhy rastlín, vybrané druhy živočíchov, ich biotopy, alebo na ochranu verejného zdravia či verejnej bezpečnosti ľudí, alebo ak je táto činnosť potrebná na účely výskumu vykonávaného na základe požiadavky uplatnenej v záväznom stanovisku orgánu ochrany prírody [§ 9 ods. 1 písm. w)] v konaní podľa osobitného predpisu;56aa) ustanovenia odsekov 2 a 4 sa použijú rovnako.“.
3. V § 48 ods. 1 štvrtej vete sa slová „finančnú náhradu aj tomu, kto vyrúbal dreviny bez súhlasu, a to do výšky spoločenskej hodnoty dreviny“ nahrádzajú slovami „primeranú náhradnú výsadbu alebo finančnú náhradu do výšky spoločenskej hodnoty dreviny aj tomu, kto vyrúbal dreviny bez súhlasu orgánu ochrany prírody“.
4. V § 54 ods. 5 prvej vete veta za bodkočiarkou znie: „vypracúvajú sa pre chránené krajinné oblasti, národné parky, prírodné parky, chránené areály, prírodné rezervácie, národné prírodné rezervácie, prírodné pamiatky, národné prírodné pamiatky, chránené vtáčie územia a územia európskeho významu.“.
5. V § 54 ods. 20 sa slová „územia okrem programu starostlivosti o prírodnú pamiatku, národnú prírodnú pamiatku, prírodnú rezerváciu, národnú prírodnú rezerváciu a chránený areál“ nahrádzajú slovami „krajinné oblasti, národné parky, prírodné parky, chránené vtáčie územia a územia európskeho významu, ktoré sa prekrývajú s chránenými krajinnými oblasťami, národnými parkami alebo prírodnými parkami“.
6. V § 63 ods. 2 prvej vete sa za slovami „neplatí, ak“ vkladajú slová „ide o predaj spoluvlastníckeho podielu na pozemku, ktorý je súčasťou spoločnej nehnuteľnosti, medzi spoluvlastníkmi spoločnej nehnuteľnosti alebo“.
7. V § 65a ods. 4 sa za slovo „krajiny“ vkladajú slová „a výchovno-vzdelávaciu činnosť vrátane sprevádzania návštevníkov“, za slová „§ 24 ods. 4, 6, 9 a 11“ sa vkladá čiarka a slová „§ 26 ods. 5 a § 49 ods. 7“ a  slová „§ 49 ods. 3 a 7“ sa nahrádzajú slovami „§ 49 ods. 3“.
8. V § 67 písm. c) bode 1 sa za slovami „národnú prírodnú pamiatku“ vkladá čiarka a slová „územie európskeho významu“.
9. V § 67 písm. e) sa slová „§ 15 ods. 2 písm. c) a d)“ nahrádzajú slovami „§ 15 ods. 2 písm. b)“.
10. V § 68 písm. c) sa za slovo „podľa“ vkladajú slová „§ 6 ods. 2,“ a slová „§ 14 ods. 2 písm. b) až e), i) a j), § 15 ods. 2 písm. b)“ sa nahrádzajú slovami „§ 14 ods. 2 písm. b) až e)“.
11. V § 68 písm. g) sa slová „§ 14 ods. 6 a 7“ nahrádzajú slovami „§ 14 ods. 6, 7 a 9“.
12. V § 81 ods. 2 písm. m) sa za slová „§ 14 ods. 7 tretej vety“ vkladá čiarka a slová „§ 14 ods. 9“ a slová „§ 71 ods. 2 písm. l) a ods. 11“ sa nahrádzajú slovami „§ 71 ods. 2 písm. l) a ods. 13“.
13. V § 89 ods. 2 písm. c) sa vypúšťajú slová „zmenu alebo“.
14. V § 90 ods. 1 písm. l) a § 92 ods. 1 písm. n) sa slová „§ 47 ods. 2 a 7“ nahrádzajú slovami „§ 47 ods. 2“.
15. V § 94 ods. 4 sa písmeno b) dopĺňa bodom 4, ktorý znie:

„4. držbu neživých jedincov chránených druhov múzeami, školami a vedeckými inštitúciami.“.

1. V § 99 ods. 1 písmeno a) znie:

„a) jednorazové odškodnenie

1. každému nezaopatrenému dieťaťu118e) usmrteného vo výške šesťdesiatnásobku priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom vznikla škoda (ďalej len „priemerná mesačná mzda“),

2. manželovi alebo druhovi usmrteného a každému rodičovi usmrteného vo výške štyridsaťnásobku priemernej mesačnej mzdy,

3. každému zaopatrenému dieťaťu a súrodencovi usmrteného vo výške tridsaťnásobku priemernej mesačnej mzdy a“.

Poznámka pod čiarou k odkazu 118e znie:

„118e) § 9 zákona č. 461/2003 Z. z. o sociálnom poistení v znení neskorších predpisov.“

1. Za § 104l sa vkladá § 104m, ktorý vrátane nadpisu znie:

„**§ 104m Prechodné ustanovenie k úprave účinnej dňom vyhlásenia**

Určenia orgánu ochrany prírody podľa § 40 ods. 1 vydané pred účinnosťou tohto zákona zostávajú v platnosti aj po účinnosti tohto zákona a považujú sa za určenia vydané podľa tohto zákona.“.

**Čl. II**

Tento zákon nadobúda účinnosť dňom zverejnenia v zbierke zákonov.